"กาแฟวาวี นวมินทร์ เฟสติวัลวอล์ค" ร้านกาแฟ สัญชาติไทย บรรยากาศสบายๆ จิบเครื่องดื่ม ทานขนมอร่อยๆ !!

ร้านกาแฟสัญชาติไทยร้านนี้ เป็นร้านที่เริ่มมีสาขามากขึ้นมากขึ้น สำหรับสาขานี้มาตั้งอยู่ใน นวมินทร์ เฟสติวัลวอล์ค การเดินทางมาร้านให้ขับรถมาตามถนนเกษตร-นวมินทร์ มุ่งหน้าไปทางถนนนวมินทร์ ให้สังเกตทางด้านซ้ายเมื่อเลยแยกที่ตัดกับซอยประเสริฐมนูญกิจ 27 ให้ชิดซ้ายเมือเลยแยกไปเพื่อเลี้ยวเข้าโครงการ การจอดรถสามารถจอดได้สบายๆ ในโครงการ ตัวร้านกาแฟจะตั้งอยู่ด้านหน้า ร้านขนาดไม่ใหญ่มาก มีที่นั่งทั้งด้านนอกและข้างใน การบริการและความสะอาดของทางร้านดี เครื่องดื่มที่เด่นๆ ของทางร้านคงเป็นกาแฟ แต่วันนี้ไม่ได้สั่งครับ สั่งแค่น้ำ Pink Lemonade ซึ่งเป็นเครื่องดื่มสำเร็จ ที่ทางร้านแช่ไว้ รสชาติเมื่อดื่มจะหวานๆ เปรี้ยว หอมๆ ทานแล้วสดชื่นดีครับ

โดยรวม ร้านนี้เป็นร้านกาแฟสาขา ที่บรรยากาศของสาขานี้เหมาะแก่การนั่งสบายๆ ทำงาน อ่านหนังสือ การบริการและความสะอาดดี รสชาติเครื่องดื่มใช้ได้ เพื่อนๆ ผ่านมาลองมาทานกันนะครับ !! 